આ મંદિર ની જગ્યામા હાલમા જે નવુ શિવાલય બનેલ છે .તેની જગ્યાએ નાન કદનુ અને આજથી આશરે ૨૦૦ વર્ષ પહેલા બનાવેલુ નીલકંઠેશ્વર મહાદેવનુ મદીર હતુ જે અંગેનો શીલાલેખ આજે પીપળાના ઝાડ નીચે મોજુદ છે.અને પૂર્વ દિશા તરફ તેનુ પ્રવેશદ્વાર હતુ અને તેની બાજુમાં હાલ પુરાણુ હનુમાનજીનુ મંદિર હતુ અને જે હાલ હયાત છે.અને હનુમાન ના મંદિર પછી ફરતે કોટ બનાવેલ હતો અને આ મંદિર ના સંકુલમા આવવા જવા માટેનો એક જ પ્રવેશદ્વાર હતો જે પ્રવેશદ્વાર પૂર્વ દિશા તરફ હતો.પ્રવેશદ્વાર પછી મંદિરમાં આવવાનો રસ્તો છોડી પુરાતન કાળમાં એટલે કે ત્રણસો થી ચારસો વર્ષ પહેલા લાખા વણજારાએ એક વાવ બનાવેલ છે.જે હાલમાં મોજુદ છે.આ વાવ માં જવા માટે દક્ષિણ તરફ્થી પગથીયા થી ઉતરી ઉત્તર તરફના ભાગે થી નીચે જવાય છે.ગામ લોકો આ વાવના પાણીનો ઉપયોગ પીવા માટે કરતા હતા. છેલ્લા ઘણા વર્ષોથી આ વાવનો પીવાના પાણી તરીકે નો ઉપયોગ બંધ થયેલ છે. હાલમાં પુજારી નિવાસ સ્થાન અને ટ્રસ્ટની કચેરીની જગ્યામા જુના વખતથી પતરાના શેડ વાળી ધર્મશાળા હતી અને જુના ઘર મંદિરમાં ઉત્તર તરફના ઓરડામા સાધુ સંતો રહેતા અને મંદિરની સેવા પૂજા કરતા દક્ષિણ તરફના ઓરડામાં સ્ટોર રૂમ તરીકે ઉપયોગ થતો હતો અને જુની ધર્મશાળામાં સૌ પ્રથમ વડગામની નવયુગ વિધ્યાલય તરીકે ધોરણ-૮ થી માધ્યમિક શાળા શરૂ કરવામા આવેલી હાલ માં જે જગ્યાએ ધુણી બનાવેલ છે તે અને તેના બાજુમાં આવેલા લીમડાના ઝાડ વચ્ચે કુઈ હતી અને તેના ઉપર એક બળદથી ચાલી શકે તેવો રેંટ હતો. અને આ કુઈના પાણીથી મંદિરની ખુલ્લી જગ્યામાં ફળફળાદી ઘાસ ચારો ઉગાડવા માં આવતો.